Црква „Св. Никола“ - Орашац

Свети Никола — главна селска црква во кумановското село Орашац, Македонија.

 Местоположба 

Ова е гробишен храм, сместен југоисточно од селото, во месноста Калиште. Црквата е скриена во подножјето на ридот. До нејзе води земјен пат од селото, кој е тешко возлив.

 Историја 

Судејќи по градбата, црквата е доградена врз храм од XVI или XVII век, веројатно на темели на постара црква.

 Архитектура 

Во архитектонски поглед, се работи за еднокорабна градба, делумно вкопана во североисточната страна и засводена со полукружен лак. Изградена е од кршен камен и има покрив со ќерамиди на две води.

На јужната фасада има правоаголен отвор со железна решетка. На западната фасада е главниот влез, над кој е насликан Исус Христос, а помошниот влез е од југ, и над него има слепа лунета на која е претставен Свети Никола. Обата живописа се многу оштетени. И двата влеза се врамени во камен.

 Фрескоживопис 

Единствениот фрескопис во внатрешноста е во апсидата, каде место традиционалната слика на Пресвета Богородица има допојасна претстава на Христос Велик Архијереј со круна на главата — единствен пример во Кумановско.

Во олтарот за света трпеза служи римска мермерна стела со натпис на која е напишано дека храмот е изграден врз постара античка црква.

 Иконостас 

Црквата поседува висок дрвен иконостас, певница и владички престол од средината на XIX век.

Иконостасот, певницата и владичкиот престол се од средината на XIX век.

 Галерија 

 Поврзано 
 Кумановско-осоговска епархија
 Кумановско-кратовско архијерејско намесништво
 Орашачка парохија

 Наводи 

 Надворешни врски 

Орашац